# ПРЕДМЕТ: Појашњење конкурсне документације у вези јавне набавке услуга – услуге дизајна за електронске и штампане материјале, израде прелома и припреме за штампу, по партијама, број 1-02-4047-10/20;

Сходно одредбама члана 63. Закона о јавним набавкама („Службени гласник РС“ број 124/12, 14/15 и 68/15), Комисија наручиоца појашњава конкурсну документације у вези са постављеним питањимa од 8.6.2020. године:

ПИТАЊЕ 1:

Мој брат ..... би учествовао у поступку јавне набавке за партију II, а ја му помажем око документације. Он је паушалац и сам ради у својој паушалној радњи. Као такав не саставља билансе и пореске пријаве. Порез плаћа по решењу ПУ и доприносе за ПИО, здравствено и незапосленост по решењу Пореске управе.

Шта нам сугеришете да приложимо и у ком облику у оквиру ваших образаца за понуду.

ОДГОВОР 1:

Предузетници тзв. „паушалци“, који немају обавезу вођења књига по систему простог или двојног књиговодства, нити имају обавезу састављања годишњег финансијског извештаја (биланса стања и биланса успеха) и његове предаје Агенцији за привредне регистре, нити имају обавезу подношења пореске пријаве, довољно је да као доказ доставе потврду пословне банке, код које имају отворен пословни рачун, о промету по рачуну.

ПИТАЊЕ 2:

Такође, имамо дилему да ли је линк https://www.nbs.rs/internet/cirilica/67/rir.html довољан као доказ да никада није био у блокади.

ОДГОВОР 2:

Да, довољан је. Довољно је у Обрасцу понуде, под последњом тачком (*Уколико понуђач није доставио доказе о испуњености услова, у обавези је да наведе који су то докази и на којим интернет страницама надлежних органа се ови докази могу проверити*) уписати линк преко којег је могуће проверити да понуђач није био у блокади за наведени период.

Ово појашњење конкурсне документације објавити у року од три дана од дана пријема захтева, на Порталу јавних набавки и на интернет страници наручиоца.

 С поштовањем,

|  |  |
| --- | --- |
|  |  |
|  |  **ПРЕДСЕДНИК КОМИСИЈЕ**  **Зорица М. Панић** |